Wanneer wen eintlik verloor is Lukas 9:23-27 – Geloofsentrum Universitas
Wanneer wen eintlik verloor is Lukas 9:23-27
Ek wonder of daar iemand is wat daarvan hou om te verloor. Ek bedoel, wie van julle sal in 'n span speel wat voor die tyd vir mekaar sê: Sjoe, ek hoop ons gaan vandag weer lekker verloor. Of by die wegspring van 'n wedloop staan en dink: ek hoop ek kom weer laaste! Nee, dis mos nie soos ons is nie! Ons hou van wen!
Ons het 'n kultuur van wen. En dit word van kleins af direk of indirek by ons ingeprent. Ons ma's en pa's het vir ons stories vertel van wen en verloor. Onthou julle die hasie en skilpad storie? Hasie het gedink dis 'n "haas in the park" om vir skilpad te wen. Wie het gewen? Die underdog! Of die under-skilpad! En jy onthou heel waarskynlik die storie omdat jy die skilpad-wenner onthou.